Filipiinidel sai täna käsigranaadirünnakus surma kaks politseinikku ja viga 14 inimest, kellest üks on parlamendisaadik, teatas politsei.
Filipiinidel sai parlamendisaadik granaadirünnakus viga
Joseph Bernos esindab parlamendis põhjaprovintsi Abrat, mida tuntakse poliitvägivalla poolest.
Plahvatus kärgatas täna varahommikul, kui Bernos ja tema abikaasa, La Pazi linnapea Menchie Bernos vaatasid La Pazis koidueelset ilutulestikku. Paar sai kergeid vigastusi.
Vigastatute seas on ka La Pazi politsei ülem ja veel üks politseinik. Rünnaku eest pole keegi seni vastutust võtnud.